কেন্দ্র, গুগল, অ্যাপল, মাইক্রোসফটকে হাইকোর্টের নোটিস!

ওয়েব ডেস্ক: তথ্য চুরি, তথ্য পাচার এবং আর্থিক কেলেঙ্কারি রুখতে মোবাইল অ্যাপ পরীক্ষা ব্যবস্থার দাবিতে জনস্বার্থ মামলা (PIL) দায়ের হয়েছিল মধ্যপ্রদেশ হাইকোর্টে (Madhya Pradesh High Court)। সেই মামলায় কেন্দ্রীয় সরকার (Central Covernment), গুগল (Google) এবং অন্যদের নোটিস দিল মধ্যপ্রদেশ হাইকোর্ট। কেন্দ্রীয় সরকারের ইলেকট্রনিক্স অ্যান্ড ইনফরমেশন টেকনোলজি মন্ত্রক এবং গুগল ছাড়াও অ্যাপল ইন্ডিয়া (Apple India), মাইক্রোসফট কর্পোরেশন ইন্ডিয়া (MCI), ঝিয়াওমি টেকনোলজি ইন্ডিয়া এবং অন্যদের নোটিস জারি করা হয়েছে। দুই সপ্তাহের মধ্যে এ নিয়ে বক্তব্য জানানোর নির্দেশ দিয়েছে উচ্চ আদালত।

জনস্বার্থ মামলায় আবেদন করা হয়েছিল, ইতিমধ্যেই লভ্য কম্পিউটার ও মোবাইল ফোনের বিভিন্ন অ্যাপ এবং যেসব অ্যাপ আগামী দিনে বাজারে আসতে চলেছে, সেগুলির উপর নজরদারি এবং যাচাই করার জন্য কেন্দ্রীয় সরকার ‘রেগুলেটরি এজেন্সি’ বা নিয়ন্ত্রক সংস্থা তৈরি করুক। ব্যক্তিগত তথ্য কেউ যাতে হাতাতে না পারে, আর্থিক দুর্নীতির উদ্দেশ্যে তৈরি অ্যাপ কাজে লাগাতে না পারে, মানুষের ব্যক্তিগত পরিসরে কেউ হস্তক্ষেপ করতে না পারে, তা নিশ্চিত করার দায়িত্ব ওই সংস্থাকেই দেওয়ার দাবি জানানো হয়।

আরও পড়ুন: বারামুলা, উধমপুরের পর এবার বান্দিপুরা! জঙ্গল ঘিরে চিরুনি তল্লাশি ভারতীয় সেনার

মামলাকারীর বক্তব্য, আধুনিক যুগে ইন্টারনেট ভিত্তিক জালিয়াতি ক্রমবর্ধমান। নিয়ন্ত্রণ ব্যবস্থাহীন মোবাইল এবং কম্পিউটার অ্যাপ্লিকেশনকে কাজে লাগিয়ে সাইবার ক্রাইম বৃদ্ধি পাচ্ছে। বহু অ্যাপের মাধ্যমে ম্যালওয়্যার কাজে লাগিয়ে তথ্য হাতানো হচ্ছে। অনেক সময়েই যা স্পাইওয়্যার হিসেবে কাজ করছে। অথচ বর্তমান সরকারি ব্যবস্থায় ঘটনার পর তা তদন্ত করার ব্যবস্থা রয়েছে। কিন্তু দরকার আগাম প্রতিরোধী ব্যবস্থা।

দেখুন অন্য খবর: